Manuskriptforfatter og instruktør John Krasinski har skabt en intens og nervepirrende fortsættelse til” A Quiet Place”, hvor problemet ikke er, at ingen kan høre dig skrige. Men at noget hører dig, hvis du skriger. Familien Abbott (Emily Blunt, Millicent Simmonds, Noah Jupe) har i al hast forladt det hjem, som for en tid beskyttede dem mod de lurende monstre uden for huset. De begiver sig ud i en fjendtlig og dødsensfarlig verden, hvor de hurtigt må indse, at det ikke kun er monstrene, de skal tage sig i agt for. Kilde: UIP